Poštovane kolegice i kolege,

izborna skupština Društva knjižničara Slavonije, Baranje i Srijema održat će se u četvrtak, 28. ožujka 2019. godine s početkom u10.00 sati u Đakovu (Katolički bogoslovni fakultet u Đakovu, Petra Preradovića 17, Đakovo).

Prijave za sudjelovanje na Skupštini šaljite tajnici Društva na mspoljaric@gskos.hr do 26. ožujka 2019. godine. Ukoliko želite organizirani prijevoz (uz nadoplatu), to je potrebno naznačiti prilikom prijave (ali u tome je slučaju rok prijave 8. ožujka 2019.).

Okvirni program skupštine (podložan promjenama):

9.30- 10.00 Okupljanje i pozdravne riječi (Dvorana SNFK-e Đakovo)

10.00- polazak prema samostanu sestara sv. Križa

10.15-11.30 Obilazak Crkve i Muzeja Samostana sestara sv. Križa / Gradske knjižnice i čitaonice Đakovo

12.00 -13.30 Skupština

13.30 Ručak

Detaljan program skupštine i planirane obilaske poslat ćemo naknadno.

Za izbore, Upravni odbor predlaže da se dosadašnjim članovima i Predsjednici produži još jedan mandat. Dosadašnji članovi Uprave su: <http://www.dksb.hr/primjer-stranice/vodstvo/>

Prema Statutu čl. 36 svi dosadašnji kandidati imaju pravo na još jedan mandat, ukoliko Skupština nema drugih prijedloga. Prijedlozi nisu obvezujući te su na tragu ranijih djelovanja Društva.

Ukoliko imate prijedloge za nove članove tijela Društva, molim pošaljite tajnici Društva na mail mspoljaric@gskos.hr do 22. ožujka 2017. godine. Kandidirati možete sebe osobno ili kolegicu ili kolegu uz prethodni pristanak kandidirane osobe.

Pravo glasa na Izbornoj skupštini imaju članovi koji imaju uplaćenu članarinu za 2018. godinu. Svoju uplatu možete izvršiti još do Skupštine. Podaci o plaćanju dostupni su:

<http://www.dksb.hr/clanarina/>

Ukoliko niste sigurni u uplatu, uvijek možete provjeriti podatke kod tajnice.

Ako vas više želi platiti članarinu na jednu uplatnicu, možete i to učiniti. U tome slučaju prilikom uplate navedite prezimena osoba za koje se plaća članarina i javite tajnici.

U prilogu su Izvješće o radu DKSBS-a i financijski izvještaj o poslovanju za razdoblje od 1.1.2018.-31.12.2018.

Srdačan pozdrav,

Marijana Špoljarić Kizivat

tajnica DKSBS